NORAKSTS

|  |  |
| --- | --- |
| 20.05.2010. | Nr. 7/40 |

**VIENOTAS PIECU KALENDĀRO DIENU ABONEMENTA BIĻETES IEVIEŠANA BRAUKŠANAI AUTOBUSĀ UN VILCIENĀ UN MAKSAS DAĻAS NOTEIKŠANA BRAUKŠANAI AUTOBUSĀ JELGAVAS PILSĒTAS NOZĪMES MARŠRUTU TĪKLA MARŠRUTU PIRMAJĀ ZONĀ**

(ziņo I.Škutāne)

**Atklāti balsojot ar 12 balsīm PAR –** A.Rāviņš, V.Ļevčenoks, M.Buškevics, D.Olte, A.Ķipurs, A.Rublis, A.Eihvalds, L.Gineite, V.Grigorjevs, D.Liepiņš, S.Šalājevs, S.Ņevoļskis, **PRET –** nav**, ATTURAS** – nav,

Saskaņā ar likuma ”Par pašvaldībām” 21.panta pirmās daļas 27.punktu, Sabiedriskā transporta pakalpojumu likuma 16.panta trešo daļu, Ministru kabineta 2009.gada 26.oktobra noteikumiem Nr.1226 ”Sabiedriskā transporta pakalpojumu sniegšanā radušos zaudējumu un izdevumu kompensēšanas un sabiedriskā transporta pakalpojuma tarifa noteikšanas kārtība”,

**JELGAVAS PILSĒTAS DOME NOLEMJ:**

1. Sadarbībā ar valsts akciju sabiedrību ”Pasažieru vilciens” un SIA ”Jelgavas autobusu parks” ieviest vienotu piecu kalendāro dienu abonementa biļeti braukšanai autobusā Jelgavas pilsētas nozīmes maršrutu tīkla maršrutu pirmajā zonā un vilcienā.
2. Noteikt vienotās piecu dienu abonementa biļetes maksu LVL 3,33 (trīs lati un 33 santīmi) daļā par braucienu autobusā Jelgavas pilsētas nozīmes maršrutu tīkla maršrutu pirmajā zonā.
3. Lēmums piemērojams pēc valsts akciju sabiedrības ”Pasažieru vilciens” vienotās piecu kalendāro dienu abonementa biļetes cenas apstiprināšanas.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgava 20.05.2010.